gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl pt gl gl gl gl gl gl gl gl gl gl lt gl gl gl it gl gl gl pt gl gl gl gl gl pt es gl pt gl gl fr en gl ceb en gl ca gl gl gl gl gl en pt ca gl gl
O esgrafiado, unha arte decorativa de orixe mudéxar, tivo unha evolución singular en Galicia - G24
Recobren edificacións da Ribeira Sacra e dos Camiños de Santiago
Mar López Sotelo catalogou máis de mil e estudou as suas diferencias cos esgrafiados doutras rexións
A investigadora procura que se recupere a técnica para que se fagan novos esgrafiados
Na Ribeira Sacra e na contorna dos Camiños de Santiago é habitual un tipo de decoración que se fai cunha mistura de area e cal para cubrir algunhas paredes de pedra. Mar López Sotelo leva oito anos catalogando e estudando estas ilustracións. Leva rexistradas máis de mil, pero unha que resultou clave na súa investigación é a dunha casa do Val de San Vitorio, no concello do Saviñao que representa unha escena de caza e que ela define como "a cova de Altamira do esgrafiado galego".
"Recobren e decoran con escenas ou simulan a cachotería para dar idea de boa calidade da pedra. O 99 % dos que teño catálogados están abandonados"
Con toda a información que fora recompilando, esta obra axudoulle a ver claro que o que algúns estudos describían vagamente como decoracións en cal son en realidade esgrafiados, unha técnica artística de tradición mudéxar, que en Galicia perdurou ata o século pasado e tivo unha evolución moi singular. Un dos trazos diferenciais do esgrafiado galego é que non se limita á reprodución repetitiva de formas, senón que introduce outro tipo de figuras e escenas a semellanza da arte rupestre ou a do románico. Coa súa investigación logrou que se recoñecera a nivel artístico o esgrafiado galego.
"Agora temos a satisfacción de que sexa recoñecido o esgrafiado galego e que se poida estudar en comparativo co segoviano, o catalón o neomudéxar ou calquera outro"
Coas máis de mil obras que leva catalogadas, a investigadora aspira a que se faga un museo ao aire libre que axude a preservalas.  Por iso outra das súas prioridades e que se coñeza a técnica, porque, aínda que por principio o que se aconsella é conservar as obras tal como están, no caso de que sexa necesario intervir, compren profesionais capacitados para facelo. Amais de coidar ben o que hai, Mar confía e que os futuros profesionais achegarán tamén novas creacións.
"Coidadiño coas restauracións, que teña unha protección e que se volva recuperar este arte para que non desapareza"
Os axentes da UIFO investigan a orixe e a autoría dos incendios forestais
Unha andaina noctuna amosa os petróglifos de Vimianzo baixo a luz das lanternas
Castro Tubío: "Co dobre de investimento poderíanse curar o 70 % dos tumores"
A Garda Civil recupera máis de 150 de pezas na operación contra o tráfico de arte sacra
Contido con Xeográficas Galicia .
O proxecto 'Xuntos' de produtos galegos gourmet preséntase no Forum Gastronómico
Flamenco 'made in Galicia' no último videoclip de Bryan Adams
Os armadores confían na revisión do veto pero temen que chegue tarde
Morre un operario de 35 anos mentres instalaba unha barraca do San Froilán
Síguenos en redes sociais
Aviso legal e Política de Privacidade